Strange Addiction ഭിത്തിയിലെ കുമ്മായം ചുരണ്ടി കഴിക്കുന്ന വിചിത്ര ശീലവുമായി യുവതി കൂടുതല് ഇഷ്ടം പരുപരുത്ത പ്രതലം ഈ ലോകത്ത് വ്യത്യസ്തമായ ആസക്തികളുള്ള നിരവധി മനുഷ്യരുണ്ട്. ഇന്നത്തെ കാലത്ത് ഇത്തരം വ്യത്യസ്തമായ ആസക്തികളുള്ള മനുഷ്യരെ കണ്ടുമുട്ടുന്നത് അസാധാരണമായ കാര്യമല്ല. പലരും തങ്ങളുടെ ഈ ആസക്തികള് ആസ്വദിക്കാറുണ്ട്. ഉദാഹരണത്തിന് ചിലര്ക്ക് മഴ പെയ്ത് കഴിഞ്ഞുള്ള മണ്ണിന്റെ മണം ഒരുപാട് ഇഷ്ടമായിരിക്കും, ചിലര്ക്ക് മണ്ണെണ്ണയുടെ മണം, ചിലര്ക്ക് നെയില് പോളിഷിന്റെ മണം ഇവയെല്ലാം ആസ്വദിക്കാന് വളരെ ഇഷ്ടമായിരിക്കും. അതോടൊപ്പം തന്നെ മറ്റു ചിലര്ക്ക് ഇവ കഴിക്കാനായിരിക്കും താല്പര്യം. ചിലര്ക്ക് ചോക്ക്, സ്പോഞ്ച്, ടാല്ക്കം പൌഡര് എന്നിവ കഴിക്കാന് കഴിയുന്നത് ഇത്തരം ചില ആസക്തികളുള്ളത് കൊണ്ടാണ്.ഇങ്ങനെ വ്യത്യസ്തമായ വസ്തുക്കള് കഴിക്കുന്ന മനുഷ്യരെ നാം സമൂഹ മാധ്യമങ്ങളിലൂടെ പരിചയപ്പെടാറുണ്ട്. എന്നാല് നിങ്ങള് ഇതുവരെ കേട്ടതുപോലെയല്ല അമേരിക്കയിലെ മിഷിഗണില് നിന്നുള്ള നിക്കോളിന്റെ കഥ. തീര്ച്ചയായും ഇവര് മറ്റുള്ളവരില് നിന്ന് വ്യത്യസ്തമാണ്. ടിഎല്സി ടോക്ക് ഷോയില് എന്റെ വിചിത്രമായ ആസക്തി എന്ന് പറഞ്ഞ് നിക്കോള് പങ്കുവെച്ചത് വളരെ രസകരമായ കാര്യമാണ്. നിക്കോള് തന്റെ വീടിന്റെ ചുവരുകളില് നിന്ന് കുമ്മായം ചുരണ്ടി ഒരു ദിവസം ആറ് തവണ കഴിക്കുമെന്നാണ് പറഞ്ഞത്. ഉണങ്ങിയ ഭിത്തികളുടെ മണം തനിക്ക് ഏറെ ഇഷ്ടമാണെന്നും നിക്കോള് പറഞ്ഞു. 3.2 ചതുരശ്ര അടി വിസ്തീര്ണ്ണമുള്ള ഭിത്തിയാണ് കഴിക്കാനായി നിക്കോള് ഉപയോഗിക്കുന്നത്. ദിവസവും ഇത് കഴിക്കാറുണ്ടെന്നും നിക്കോള് പറയുന്നു. തന്റെ ഈ ആസക്തി അധികമാകുമ്ബോള് ഭിത്തിയില് നിന്നും കഷണങ്ങള് പൊട്ടിക്കാന് തുടങ്ങുമെന്ന് നിക്കോള് വെളിപ്പെടുത്തി.നിക്കോളിന്റെ ഈ ഭക്ഷണ ശീലത്തിന് വിധേയമായത് സ്വന്തം വീടിന്റെ ചുമരുകള് മാത്രമല്ല. സുഹൃത്തുക്കളുടെയും ബന്ധുക്കളുടെയും വീടുകളുടെ ചുവരുകള് പോലും നിക്കോളിന്റെ ഈ ആസക്തിക്ക് വിധേയമായിട്ടുണ്ട്. സുഹൃത്തുക്കളുടെയും ബന്ധുക്കളുടെയും വീട്ടിലെത്തിയാലും തനിക്ക് നിയന്ത്രിക്കാന് കഴിയാത്ത സാഹചര്യത്തില് ചുമരുകള് അടര്ത്തി കഴിക്കാറുണ്ടെന്ന് നിക്കോള് പറയുന്നു.5 വര്ഷം മുന്പാണ് ചുമരിലെ കുമ്മായം കഴിക്കാനുള്ള ആസക്തി ഉണ്ടാകുന്നത്. കൃത്യമായി പറഞ്ഞാല് നിക്കോളിന്റെ അമ്മയുടെ മരണശേഷം ആണ് നിക്കോള് ചുമരിലെ കുമ്മായം തിന്നാന് ആരംഭിച്ചത്. എന്നാല് സ്വന്തം മകള് ഉള്പ്പെടെയുള്ള മറ്റ് കുടുംബാംഗങ്ങളില് നിന്ന് അവള് ഈ ശീലം മറച്ചുവച്ചു. വ്യത്യസ്ത തരം ചുവരുകള് രുചിക്കാനും ആസ്വദിക്കാനും തനിക്ക് ഇഷ്ടമാണെന്ന് നിക്കോള് പറയുന്നു. കട്ടിയുള്ള പെയിന്റ് കോട്ടിംഗ് ഉള്ള ഭിത്തികള് നേര്ത്ത പെയിന്റ് കോട്ടുകളുള്ള ചുവരുകളില് നിന്ന് വളരെ വ്യത്യസ്തമാണ് എന്ന് നിക്കോള് തന്റെ അനുഭവത്തിലൂടെ വ്യക്തമാക്കുന്നു.ചുവരുകളില് പൂശുന്ന പെയിന്റ് കാന്സറിന് കാരണമായതിനാല് ചുവരുകളില് നിന്ന് കുമ്മായം കഴിക്കാനുള്ള ആസക്തി കാന്സറിന് കാരണമാകുമെന്ന് നേരത്തെ തന്നെ ഡോക്ടര്മാര് നിക്കോളിന് മുന്നറിയിപ്പ് നല്കിയിട്ടുണ്ട്. എന്നാല് തന്റെ ആസക്തിക്ക് മുന്നില് താന് പൂര്ണ്ണമായും നിസ്സഹായയാണെന്ന് നിക്കോള് പറയുന്നു.